
Noteikumi par nekustamā īpašuma darījumu starpnieka reģistrācijas maksu un ikgadējo uzraudzības maksu
Izdoti saskaņā ar Nekustamā īpašuma darījumu
starpnieku darbības likuma 7. panta ceturto daļu
un 14. panta trešo daļu
· 1. Noteikumi nosaka nekustamā īpašuma darījumu starpnieka maksu par personas iekļaušanu nekustamā īpašuma darījumu starpnieku reģistrā, ikgadējās nekustamā īpašuma darījumu starpnieka uzraudzības maksas apmēru un samaksas kārtību.
· 2. Par personas iekļaušanu nekustamā īpašuma darījumu starpnieku reģistrā ir noteikta reģistrācijas maksa – 40 euro. To ieskaita biedrības "Latvijas Nekustamo īpašumu darījumu asociācija" norēķinu kontā.
· 3. Par nekustamā īpašuma darījumu starpnieka uzraudzību ir noteikta ikgadēja maksa – 40 euro. To ieskaita biedrības "Latvijas Nekustamo īpašumu darījumu asociācija" norēķinu kontā.
· 4. Ikgadējo nekustamā īpašuma darījumu starpnieka uzraudzības maksu nekustamā īpašuma darījumu starpnieks maksā katru gadu līdz attiecīgajam datumam, kurā veikta sākotnējā reģistrācija.
· 5. (Svītrots)

